Komisijas 16.04.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8765 - Lenovo Group Limited / Fujitsu Limited / Fujitsu Client Computing Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.07.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8896 - Macquarie Infrastructure and Real Assets (Europe) Limited / The Goldman Sachs Group, Inc. / HES International B.V.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2018/1464 (2018. gada 28. septembris) par nostāju, kas Eiropas Savienības vārdā jāieņem CETA Tirdzniecības un ilgtspējīgas attīstības komitejā, kura izveidota ar Visaptverošu ekonomikas un tirdzniecības nolīgumu starp Kanādu, no vienas puses, un Eiropas Savienību un tās dalībvalstīm, no otras puses, attiecībā uz to personu sarakstu izveidošanu, kuras vēlas darboties kā grupas locekļi saskaņā ar nolīguma 23. un 24. nodaļu

text:
                  1.10.2018

                  LV

                  Eiropas Savienības Oficiālais Vēstnesis

                  L 245/12

         PADOMES LĒMUMS (ES) 2018/1464
         (2018. gada 28. septembris)
         par nostāju, kas Eiropas Savienības vārdā jāieņem CETA Tirdzniecības un ilgtspējīgas attīstības komitejā, kura izveidota ar Visaptverošu ekonomikas un tirdzniecības nolīgumu starp Kanādu, no vienas puses, un Eiropas Savienību un tās dalībvalstīm, no otras puses, attiecībā uz to personu sarakstu izveidošanu, kuras vēlas darboties kā grupas locekļi saskaņā ar nolīguma 23. un 24. nodaļu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padomes Lēmumā (ES) 2017/37 (1) paredzēts Eiropas Savienības vārdā parakstīt Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (“nolīgums”). Nolīgums tika parakstīts 2016. gada 30. oktobrī.

                     (2)

                     Padomes Lēmumā (ES) 2017/38 (2) paredzēta nolīguma daļu provizoriska piemērošana, tostarp CETA Apvienotās komitejas un specializēto komiteju izveide. Minētās nolīguma daļas tiek provizoriski piemērotas kopš 2017. gada 21. septembra.

                     (3)

                     Ar nolīguma 26.2. panta 1. punkta g) apakšpunktu ir izveidota CETA Tirdzniecības un ilgtspējīgas attīstības komiteja.

                     (4)

                     Saskaņā ar nolīguma 23.10. un 24.15. pantu CETA Tirdzniecības un ilgtspējīgas attīstības komitejai savā pirmajā sanāksmē ir jāpieņem lēmums, ar ko izveido to personu sarakstus, kuras vēlas darboties kā grupas locekļi saskaņā ar nolīguma 23. nodaļu (Tirdzniecība un nodarbinātība) un 24. nodaļu (Tirdzniecība un vide).

                     (5)

                     Tādēļ ir lietderīgi noteikt nostāju, kas Savienības vārdā ir jāieņem CETA Tirdzniecības un ilgtspējīgas attīstības komitejā, pamatojoties uz pievienoto projektu lēmumam, ar ko izveido to personu sarakstus, kuras vēlas darboties kā grupas locekļi saskaņā ar nolīguma 23. un 24. nodaļu,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem CETA Tirdzniecības un ilgtspējīgas attīstības komitejas, kura izveidota ar Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses, pirmajā sanāksmē attiecībā uz to personu sarakstu izveidošanu, kuras vēlas darboties kā grupas locekļi saskaņā ar nolīguma 23. un 24. nodaļu, pamatā ir šim lēmumam pievienotais CETA Tirdzniecības un ilgtspējīgas attīstības komitejas lēmuma projekts.

            2. pants
            Šis lēmums ir adresēts Komisijai.

            Briselē, 2018. gada 28. septembrī

                  Padomes vārdā –

                  priekšsēdētāja

               M. SCHRAMBÖCK

            (1)  Padomes Lēmums (ES) 2017/37 (2016. gada 28. oktobris) par to, lai Eiropas Savienības vārdā parakstītu Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 1. lpp.).

            (2)  Padomes Lēmums (ES) 2017/38 (2016. gada 28. oktobris) par to, lai provizoriski piemērotu Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 1080. lpp.).

            PROJEKTS

               CETA TIRDZNIECĪBAS UN ILGTSPĒJĪGAS ATTĪSTĪBAS KOMITEJAS LĒMUMS Nr. [X /2018]
            (… gada …),
            ar ko izveido to personu sarakstus, kuras vēlas darboties kā grupas locekļi saskaņā ar nolīguma 23. un 24. nodaļu
            CETA TIRDZNIECĪBAS UN ILGTSPĒJĪGAS ATTĪSTĪBAS KOMITEJA,
            ņemot vērā Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses, un jo īpaši tā 23.10. panta 6. un 7. punktu un 24.15. panta 6. un 7. punktu,
            tā kā:

                        (1)

                        Saskaņā ar nolīguma 30.7. panta 3. punktu atsevišķas nolīguma daļas kopš 2017. gada 21. septembra tiek piemērotas provizoriski.

                        (2)

                        Saskaņā ar nolīguma 23.10. panta 6. punktu CETA Tirdzniecības un ilgtspējīgas attīstības komiteja izveido vismaz deviņu personu sarakstu, kuras vēlas un spēj darboties kā grupas locekļi jautājumos, kas izriet no 23. nodaļas (Tirdzniecība un nodarbinātība), un kurām saskaņā ar 7. punktu ir speciālās zināšanas vai pieredze darba tiesībās, citos jautājumos, uz ko attiecas 23. nodaļa, vai domstarpību izšķiršanā, kas rodas saistībā ar starptautiskiem nolīgumiem.

                        (3)

                        Saskaņā ar nolīguma 24.15. panta 6. punktu CETA Tirdzniecības un ilgtspējīgas attīstības komiteja izveido vismaz deviņu personu sarakstu, kuras vēlas un spēj darboties kā grupas locekļi jautājumos, kas izriet no 24. nodaļas (Tirdzniecība un vide), un kurām saskaņā ar 7. punktu ir speciālās zināšanas vai pieredze vides tiesību aktu jomā, jautājumos, uz ko attiecas 24. nodaļa, vai domstarpību izšķiršanā, kas rodas saistībā ar starptautiskiem nolīgumiem.

                        (4)

                        Saskaņā ar 23.10. panta 6. punktu un 24.15. panta 6. punktu katrā sarakstā ir vismaz trīs personas, kuras nosauc katra puse, un vismaz trīs personas, kuras nosauc puses un kuras nav nevienas puses valstspiederīgie, un kuras vēlas un spēj darboties kā ekspertu grupas priekšsēdētāji,

                  IR NOLĒMUSI ŠĀDI.

                        1.

                        Ar šo tiek izveidoti to personu saraksti, kuras vēlas darboties kā grupas locekļi, kā paredzēts pielikumā.

                        2.

                        Šis lēmums stājas spēkā dienā, kad to pieņems CETA Tirdzniecības un ilgtspējīgas attīstības komiteja.

                     CETA TIRDZNIECĪBAS UN ILGTSPĒJĪGAS ATTĪSTĪBAS KOMITEJAS vārdā –

                     ES vārdā –

                     Kanādas vārdā –

            PIELIKUMS

               TO PERSONU SARAKSTS, KURAS VĒLAS DARBOTIES KĀ GRUPAS LOCEKĻI JAUTĀJUMOS, KAS IZRIET NO NOLĪGUMA 23. NODAĻAS (TIRDZNIECĪBA UN NODARBINĀTĪBA)

               Personas ar speciālām zināšanām vai pieredzi darba tiesībās, citos jautājumos, uz ko attiecas 23. nodaļa, vai domstarpību izšķiršanā, kas rodas saistībā ar starptautiskiem nolīgumiem:

            Kanādas nosauktās personas:

                           Kevin Banks

                           Adelle Blackett

                           Carol Nelder-Corvari

                  Eiropas Savienības nosauktās personas:

                           Jorge Cardona

                           Eddy Laurijssen

                           Karin Lukas

                  Priekšsēdētāji (kuri nav nevienas puses valstspiederīgie):

                           Janice Bellace

                           Kathleen Claussen

                           Christian Häberli

                           Jill Murray

                           Patrick Pearsall

                           Ross Wilson

               TO PERSONU SARAKSTS, KURAS VĒLAS DARBOTIES KĀ GRUPAS LOCEKĻI JAUTĀJUMOS, KAS IZRIET NO NOLĪGUMA 24. NODAĻAS (TIRDZNIECĪBA UN VIDE)

               Personas ar speciālām zināšanām vai pieredzi vides tiesību aktu jomā, jautājumos, uz ko attiecas 24. nodaļa, vai domstarpību izšķiršanā, kas rodas saistībā ar starptautiskiem nolīgumiem:

            Kanādas nosauktās personas:

                           Anne Daniel

                           Armand de Mestral

                           Elaine Feldman

                           Matthew Kronby

                           Brendan McGivern

                  Eiropas Savienības nosauktās personas:

                           Laurence Boisson de Chazournes

                           Hélène Ruiz Fabri

                           Geert Van Calster

                  Priekšsēdētāji (kuri nav nevienas puses valstspiederīgie):

                           Arthur Edmond Appleton

                           James Bacchus

                           Nathalie Bernasconi-Osterwalder

                           Christian Häberli


title: Padomes Lēmums (KĀDP) 2018/1465 (2018. gada 28. septembris), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā

text:
                  1.10.2018

                  LV

                  Eiropas Savienības Oficiālais Vēstnesis

                  L 245/16

         PADOMES LĒMUMS (KĀDP) 2018/1465
         (2018. gada 28. septembris),
         ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2015. gada 31. jūlijā pieņēma Lēmumu (KĀDP) 2015/1333 (1).

                     (2)

                     Padome 2018. gada 21. martā pieņēma Lēmumu (KĀDP) 2018/476 (2).

                     (3)

                     Ņemot vērā to, ka situācija Lībijā joprojām ir nestabila un smaga, Padome ir nolēmusi, ka ierobežojošie pasākumi, kas attiecas uz trīs personām, būtu jāpagarina vēl par sešiem mēnešiem.

                     (4)

                     Tādēļ attiecīgi būtu jāgroza Lēmums (KĀDP) 2015/1333,

               IR PIEŅĒMUSI ŠO LĒMUMU.

            1. pants
            Lēmuma (KĀDP) 2015/1333 17. panta 3. un 4. punktu aizstāj ar šādiem:

                  “3.   Lēmuma 8. panta 2. punktā minētie pasākumi uz II pielikumā iekļautajiem ierakstiem Nr. 14, 15 un 16 attiecas līdz 2019. gada 2. aprīlim.

                  4.   Lēmuma 9. panta 2. punktā minētie pasākumi uz IV pielikumā iekļautajiem ierakstiem Nr. 19, 20 un 21 attiecas līdz 2019. gada 2. aprīlim.”

            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2018. gada 28. septembrī

                  Padomes vārdā –

                  priekšsēdētāja

               M. SCHRAMBÖCK

            (1)  Padomes Lēmums (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (OV L 206, 1.8.2015., 34. lpp.).

            (2)  Padomes Lēmums (KĀDP) 2018/476 (2018. gada 21. marts), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (OV L 79, 22.3.2018., 30. lpp.).


title: Eiropas Vērtspapīru un tirgu iestādes Lēmums (ES) 2018/1466 (2018. gada 21. septembris) par pagaidu aizlieguma atjaunošanu un grozīšanu attiecībā uz Lēmumu (ES) 2018/795 par bināro opciju tirdzniecību, izplatīšanu vai pārdošanu privātajiem klientiem

text:
                  1.10.2018

                  LV

                  Eiropas Savienības Oficiālais Vēstnesis

                  L 245/17

         EIROPAS VĒRTSPAPĪRU UN TIRGU IESTĀDES LĒMUMS (ES) 2018/1466
         (2018. gada 21. septembris)
         par pagaidu aizlieguma atjaunošanu un grozīšanu attiecībā uz Lēmumu (ES) 2018/795 par bināro opciju tirdzniecību, izplatīšanu vai pārdošanu privātajiem klientiem
         EIROPAS VĒRTSPAPĪRU UN TIRGU IESTĀDES UZRAUDZĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2010. gada 24. novembra Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (1), un jo īpaši tās 9. panta 5. punktu, 43. panta 2. punktu un 44. panta 1. punktu,
         ņemot vērā Eiropas Parlamenta un Padomes 2014. gada 15. maija Regulu (ES) Nr. 600/2014 par finanšu instrumentu tirgiem, ar ko groza Regulu (ES) Nr. 648/2012 (2), un jo īpaši tās 40. pantu,
         ņemot vērā Komisijas 2016. gada 18. maija Deleģēto regulu (ES) 2017/567, ar ko Eiropas Parlamenta un Padomes Regulu (ES) Nr. 600/2014 papildina attiecībā uz definīcijām, pārredzamību, portfeļa sablīvēšanu un produktu intervences un pozīciju uzraudzības pasākumiem (3), un jo īpaši tās 19. pantu,
         tā kā:

                     (1)

                     Ar Lēmumu (ES) 2018/795 (4) Eiropas Vērtspapīru un tirgu iestāde (ESMA) no 2018. gada 2. jūlija uz trīs mēnešiem aizliedza bināro opciju tirdzniecību, izplatīšanu un pārdošanu privātajiem klientiem.

                     (2)

                     Saskaņā ar Regulas (ES) Nr. 600/2014 40. panta 6. punktu ar pienācīgu regularitāti un vismaz reizi trīs mēnešos ESMA ir jāpārskata produktu intervences pagaidu pasākums.

                     (3)

                        ESMA pārskatu par aizliegumu binārajām opcijām sagatavoja, ņemot vērā inter alia Valstu kompetento iestāžu (5) (VKI) aptaujas rezultātus par produktu intervences pasākuma piemērošanu un ietekmi, kā arī VKI un ieinteresēto personu sniegto papildinformāciju.

                     (4)

                     VKI konstatēja tikai dažus neatbilstības gadījumus ESMA produktu intervences pasākumiem. Turklāt uzņēmumiem, kas tirgo, izplata vai pārdod binārās opcijas, kopš 2018. gada 27. marta paziņojuma par ieviestajiem pasākumiem nav izsniegtas jaunas atļaujas.

                     (5)

                     VKI ziņoja par nelielu to klientu skaita pieaugumu 2018. gada jūlijā salīdzinājumā ar 2017. gada jūliju, kurus apkalpo profesionālo klientu kategorijā. Tomēr profesionālu klientu kategorija ir relatīvi maza salīdzinājumā ar bināro opciju piedāvātāju privāto klientu agrāko skaitu. ESMA apzinās, ka daži trešo valstu uzņēmumi aktīvi uzrunā Savienības klientus. Tomēr bez atļaujas vai reģistrēšanas Savienībā šie uzņēmumi drīkst tikai piedāvāt savus pakalpojumus klientiem, kuri veic uzņēmējdarbību vai atrodas Savienībā pēc klienta paša iniciatīvas. ESMA arī apzinās, ka uzņēmumi sāk piedāvāt citus spekulatīvus investīciju produktus. ESMA turpinās uzraudzīt šo citu produktu piedāvājumu, lai noteiktu, vai ir piemērojami vēl citi Savienības pasākumi.

                     (6)

                     Pārskata periodā ESMA neguva pierādījumus, kas būtu pretrunā ar vispārējo konstatējumu par būtiskām bažām attiecībā uz ieguldītāju aizsardzību, kas izklāstītas Lēmumā (ES) 2018/795. Tādēļ ESMA secināja, ka būtiskas bažas attiecībā uz ieguldītāju aizsardzību, kas izklāstītas Lēmumā (ES) 2018/795, netiktu novērstas, ja vien iestāde neatjaunotu lēmumu aizliegt tirgot, izplatīt un pārdot binārās opcijas privātajiem klientiem.

                     (7)

                     Kopš šā lēmuma pieņemšanas piemērojamās Savienības tiesību aktu prasības nav mainījušās, un tās joprojām nenovērš ESMA konstatēto apdraudējumu. Turklāt VKI nav rīkojušās, lai vērstos pret apdraudējumu, vai arī rīcība nav bijusi atbilstoša šāda apdraudējuma novēršanai. Īpaši zinot, ka kopš lēmuma pieņemšanas neviena VKI nav pieņēmusi savu valsts produktu intervences pasākumu saskaņā ar Regulas (ES) Nr. 600/2014 42. pantu (6).

                     (8)

                     Aizlieguma atjaunošanai, kā noteikts Lēmumā (ES) 2018/795, nav negatīvas ietekmes uz finanšu tirgu efektivitāti vai ieguldītājiem, kas nav proporcionāli ieguvumiem no rīcības, un tā nerada regulējuma arbitrāžas risku to pašu iemeslu dēļ, kas minēti Lēmumā.

                     (9)

                     Ja pagaidu aizliegumu neatjauno, ESMA uzskata, ka binārās opcijas, iespējams, atkal tiks piedāvātas privātiem klientiem un ka tirgū atgriezīsies tie paši vai līdzīgi produkti, kas radīja kaitējumu patērētājiem, kā konstatēts Lēmumā (ES) 2018/795.

                     (10)

                     Ņemot vērā šos un Lēmumā (ES) 2018/795 izklāstītos iemeslus, ESMA ir nolēmusi atjaunot aizliegumu uz papildu trīs mēnešiem, lai risinātu būtiskās ieguldītāju aizsardzības problēmas.

                     (11)

                     Atjaunojot aizliegumu, ESMA ir rūpīgi pārbaudījusi, vai ir kādi jauni pierādījumi, kas attiecas uz konkrētiem produktiem, kuri ietilpst tās pasākuma darbības jomā un uz kuriem būtu jāattiecina atjaunots piemērošanas periods to īpašo iezīmju dēļ, kuras nerada būtisku apdraudējumu ieguldītājiem, kā noteikts Lēmumā (ES) 2018/795.

                     (12)

                     Šajā sakarā ESMA ieguva jaunu informāciju par binārajām opcijām, kuru termiņš ir pietiekami ilgs, kurām ir pievienots prospekts un kuras pilnībā ierobežo riskus to sniedzējam vai citai struktūrvienībai sniedzēja grupā; tādēļ ir maz ticams, ka radīsies būtisks apdraudējums ieguldītāju aizsardzībai, kā konstatēts Lēmumā (ES) 2018/795. Šādas binārās opcijas piemērs ir iekļautas tiesības iegādāties vai pārdot finanšu instrumentu fiksētu summu konkrētajā periodā (inline warrant), kas kumulatīvi atbilst šiem nosacījumiem.

                     (13)

                     Lai gan šā konkrētā veida binārās opcijas sarežģītības pakāpe ir salīdzināma ar bināro opciju sarežģītību kopumā, minimālā termiņa prasība mazina sarežģītības un nepārredzamības negatīvo ietekmi uz ieguldītājiem. Ieguldītāji var iegūt padziļinātāku priekšstatu par tirgu 90 vai vairāk dienu laikā, sākot no dienas, kad produktu pirmo reizi piedāvā, nevis ļoti īsu termiņu, kas raksturīgs plašākam bināro opciju tirgum, kurš pastāvēja pirms Lēmuma (ES) 2018/795 piemērošanas. Deviņdesmit dienu vai ilgāks termiņš mazina iespēju atkārtoti veikt spekulatīvus darījumus, kas palielina zaudējumus un ir saistīti ar atkarību izraisošo uzvedību.

                     (14)

                     Īpaša bināro opciju iezīme, kas darbojas kā nozīmīgs virzītājspēks iespējamām nelabvēlīgām sekām un saasina atšķirības starp peļņu ieguldītājiem un zaudējumu risku, ir interešu konflikts, kas pastāv starp daudziem bināro opciju piedāvātājiem un viņu klientiem. Tomēr daži uzņēmumi piedāvā binārās opcijas, kas atbilst visiem noteikumiem ir pilnībā nodrošinātas pret tirgus risku. Ja šāda riska ierobežošana ir saistīta ar binārās opcijas piedāvāšanu un to veic sniedzējs vai cita vienība sniedzēja grupā, un ja neviena no grupas vienībām, izņemot iepriekš atklātās komisijas naudas, darījumu maksas un saistītās maksas, binārajā variantā negūst peļņu vai zaudējumus, būtiski samazinās interešu konflikts starp sniedzēju un klientu. Īpaši neto peļņu, kas iegūta no binārajām opcijām, pēc būtības nenosaka pēc tā, vai nauda tiek izmaksāta. Pret risku nodrošinātiem sniedzējiem nav stimula maldināt par pamatā esošajām cenām vai spekulēt pret klienta interesēm.

                     (15)

                        ESMA saņemtie pierādījumi liecina, ka pret risku nodrošināti biznesa modeļi atbilst bināro opciju piedāvājumiem ar pietiekami ilgu termiņu pretstatā pret risku neapdrošinātiem biznesa modeļiem, kuriem ir raksturīgi īstermiņa piedāvājumi. VKI (7), kas uzrauga tirgus, kuros pret risku nodrošināti sniedzēji piedāvā ilgtermiņa nodrošinātas binārās opcijas, ir apstiprinājušas, ka attiecībā uz šādiem produktiem tās nav identificējušas būtisku kaitējuma varbūtību individuāliem privātajiem klientiem. Turklāt BaFin nav saņēmusi nevienu ieguldītāju sūdzību saistībā ar iekļautām tiesībām iegādāties vai pārdot finanšu instrumentu fiksētu summu konkrētajā periodā (inline warrant).

                     (16)

                     Turklāt un šajā kontekstā prasība, saskaņā ar kuru privātajiem ieguldītajiem pieejamām binārajām opcijām ir jāpievieno prospekts, kas apstiprināts saskaņā ar Eiropas Parlamenta un Padomes Direktīvu 2003/71/EK (8), ir paredzēta, lai nodrošinātu minimālo pārredzamības līmeni attiecībā uz šiem ilgtermiņa produktiem. Tā nodrošina, ka attiecībā uz šo produktu tirdzniecību, izplatīšanu vai pārdošanu privātiem klientiem tiek sniegta informācija par sniedzēju, tostarp tā biznesa modeli un finanšu pārskatiem, kā arī par riskiem un produkta īpašībām. Turklāt prospektu rūpīgi pārbauda attiecīgā VKI.

                     (17)

                     Nav arī pierādījumu, kas attiecas uz konkrētiem produktiem, kas liecinātu, ka tādu bināro opciju tirgvedības un izplatīšanas darbības, kurām ir pietiekami ilgs termiņš, pieejams prospekts un pakalpojuma sniedzēja vai citas vienības sniedzēja grupā novērsts risks, ietver agresīvu tirdzniecības praksi un maldinošas komunikācijas metodes.

                     (18)

                     Lai arī neviens no kritērijiem viens pats nebūtu pietiekams, lai novērstu kaitējuma risku ieguldītājam, pārskatīšanas periodā ESMA ir saņēmusi jaunus pierādījumus, ka binārā opcija, kas gūst labumu no apstiprināta prospekta kumulatīvās ietekmes, pietiekami ilga termiņa un kuras risku pilnībā ierobežo sniedzējs vai cita struktūrvienība tā grupā, visticamāk, neizraisīs būtiskas bažas par ieguldītāju aizsardzību, kas noteikti Lēmumā (ES) 2018/795. Līdz ar to binārās opcijas, kas atbilst visiem šiem trim kritērijiem, būtu nepārprotami jāizņem no ESMA pagaidu produktu intervences pasākuma tvēruma.

                     (19)

                        ESMA turpinās šos produktus pastāvīgi pārskatīt un vajadzības gadījumā rīkosies. Konkrētāk, ESMA ir ņēmusi vērā risku, ka bināro opciju sniedzēju izslēgšana var tikt izmantota, lai piedāvātu produktus ar līdzīgām iezīmēm tiem, kas rada būtiskas bažas par ieguldītāju aizsardzību, piemēram, emitējot produktus, kas stimulē īslaicīgu tirgošanu, radot barjeru, kas ir tuva pamatā esošajai tirgus cenai emisijas brīdī. ESMA un VKI uzraudzīs, vai veidojas jaunas izplatīšanas tendences, un īpašu uzmanību pievērsīs tiem produktiem, kuri, neraugoties uz to ilgajiem termiņiem, ir paredzēti, lai stimulētu šādu īslaicīgu tirgošanu.

                     (20)

                     Pārskatīšanas laikā ESMA arī ieguva informāciju par esošajiem produktiem, kuriem šā termiņa beigās ir viena no divām iepriekš noteiktām izmaksām, no kurām neviena nav mazāka par sākotnējo ieguldījumu. Šāda veida izmaksa par binārajām opcijām var būt augstāka vai zemāka, bet abos gadījumos ieguldītājs nezaudētu naudu, ja salīdzina ar produktā ieguldītajiem līdzekļiem. Lēmums (ES) 2018/795 attiecas uz produktiem ar risku ieguldītājiem, kas saskaras ar ievērojamiem zaudējumiem, ja salīdzina ar produktā ieguldītajiem līdzekļiem. Tāpēc juridiskās noteiktības labad no šā atjaunotā pasākuma tvēruma būtu nepārprotami jāizņem produkti, kuru atmaksas struktūra neapdraud ieguldītāja kapitālu.

                     (21)

                     Tā kā ierosinātie pasākumi ierobežotā mērā var attiekties uz lauksaimniecības preču atvasinātajiem instrumentiem, ESMA ir apspriedusies ar publiskajām struktūrām, kuru kompetencē ietilpst fizisko lauksaimniecības tirgu pārraudzība, pārvaldība un regulējums atbilstīgi Regulai (EK) Nr. 1234/2007 (9). Neviena no iestādēm neizteica iebildumus pret ierosināto pasākumu atjaunošanu.

                     (22)

                        ESMA ir informējusi VKI par šo ierosinātā lēmuma atjaunošanu,

               IR PIEŅĒMUSI ŠO LĒMUMU.

            1. pants
            Bināro opciju pagaidu aizliegums attiecībā uz privātajiem klientiem

               1.   Bināro opciju tirdzniecība, izplatīšana un pārdošana privātajiem klientiem ir aizliegta.

               2.   Šā panta 1. punkta nozīmē binārā opcija neatkarīgi no tā, vai tā tiek vai netiek tirgota tirdzniecības vietā, ir atvasinātais instruments, kas atbilst šādiem nosacījumiem:

                           a)

                           par to jānorēķinās skaidrā naudā vai par to var norēķināties skaidrā naudā pēc kādas puses izvēles (citādi nekā saistību nepildīšanas vai citādas izbeigšanas dēļ);

                           b)

                           tā paredz maksājumu tikai slēgšanas vai termiņa beigšanās gadījumā;

                           c)

                           ar to saistītais maksājums var būt tikai:

                                       i)

                                       iepriekš noteikta fiksēta summa vai nulle, ja pamatā esošais vērtspapīrs atbilst vienam vai vairākiem iepriekš noteiktiem nosacījumiem; un

                                       ii)

                                       iepriekš noteikta fiksēta summa vai nulle, ja pamatā esošais vērtspapīrs neatbilst vienam vai vairākiem iepriekš noteiktiem nosacījumiem.

               3.   Šā panta 1. punktā noteikto aizliegumu nepiemēro:

                           a)

                           binārajai opcijai, attiecībā uz kuru zemākā no divām iepriekš noteiktām summām ir vismaz vienāda ar kopējo maksājumu, ko privātais klients samaksājis par bināro opciju, ieskaitot komisijas maksu, darījumu nodevas un citus saistītus maksājumus;

                           b)

                           binārajai opcijai, kas atbilst šādiem nosacījumiem:

                                       i)

                                       termiņš no emisijas līdz termiņa beigām ir vismaz 90 kalendārās dienas;

                                       ii)

                                       sabiedrībai ir sagatavots un apstiprināts prospekts saskaņā ar Direktīvu 2003/71/EK; un

                                       iii)

                                       binārā opcija nerada tirgus risku sniedzējam visu binārās opcijas termiņu, un sniedzējs vai cita struktūrvienība tā grupā negūst peļņu vai zaudējumus no binārās opcijas, izņemot iepriekš atklātu komisijas maksu, darījumu nodevas vai citus saistītus maksājumus.

            2. pants
            Aizliegums piedalīties apiešanas darbībās
            Ir aizliegta apzināta un tīša dalība darbībās, kuru mērķis vai iznākums ir 1. pantā paredzēto prasību apiešana, tostarp darbojoties kā bināro opciju pārdevēja aizvietotājam.

            3. pants
            Stāšanās spēkā un piemērošana

               1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

               2.   Šo lēmumu piemēro no 2018. gada 2. oktobra uz trīs mēnešiem.

            Parīzē, 2018. gada 21. septembrī

                  Uzraudzības padomes vārdā –

                  priekšsēdētājs

               Steven MAIJOOR

            (1)  OV L 331, 15.12.2010., 84. lpp.

            (2)  OV L 173, 12.6.2014., 84. lpp.

            (3)  OV L 87, 31.3.2017., 90. lpp.

            (4)  Eiropas Vērtspapīru un tirgu iestādes 2018. gada 22. maija Lēmums (ES) 2018/795 uz laiku aizliegt bināro opciju tirdzniecību, izplatīšanu un pārdošanu privātajiem klientiem Savienībā saskaņā ar Eiropas Parlamenta un Padomes Regulas (ES) Nr. 600/2014 40. pantu (OV L 136, 1.6.2018., 31. lpp.).

            (5)  Atbildes sniedza 20 VKI: Kipras Vērtspapīru un biržu darījumu komisija (CySEC), Spānijas VKI Comisión Nacional del Mercado de Valores (ES-CNMV), Nīderlandes VKI Autoriteit Financiele Markten (NL-AFM), Čehijas Republikas Valsts banka (CZ – CNB), Finanzmarktaufsicht (AT – FMA), Somijas Finanšu tirgus uzraudzības iestāde (FI – FSA), Portugāles VKI Comissão do Mercado de Valores Mobiliários (PT-CMVM), Maltas Finanšu pakalpojumu iestāde (MT-MFSA), Islandes Finanšu tirgus uzraudzības iestāde (IS – FME), Beļģijas VKI Finanšu un tirgu iestāde (BE-FSMA), Itālijas VKI Commissione Nazionale per le Società e la Borsa (IT – Consob), Bulgārijas Finanšu uzraudzības komisija (BG – FSC), Vācijas VKI Bundesanstalt für Finanzdienstleistungsaufsicht (DE-BaFin), Francijas VKI Autorité des Marchés Financiers (FR – AMF), Ungārijas VKI Magyar Nemzeti Bank (HU-MNB), Apvienotās Karalistes Finanšu pārvaldības iestāde (UK-FCA), Luksemburgas VKI Commission de Surveillance du Secteur Financier (LU-CSSF), Rumānijas Finanšu uzraudzības iestāde (RO – FSA), Slovēnijas VKI Agencija za trg vrednostnih papirjev (SL – SMA), Īrijas Centrālā banka (IE – CBI).

            (6)  EEZ EBTA valsts kompetentā iestāde NO-Finanstilsynet2018. gada 4. jūnijā pieņēma valsts produktu intervences pasākumus, kuru nosacījumi un piemērošanas datumi sakrīt ar ESMA pasākumiem. Turklāt 2018. gada 5. jūlijā Islandes Finanšu tirgus uzraudzības iestāde publicēja uzskatu, ka bināro opciju pārdošana, izplatīšana un tirgošana neatbilst pienācīgām un iedibinātām vērtspapīru tirdzniecības procedūrām un praksei saskaņā ar valsts likumiem (Likuma Nr. 108/2007 par vērtspapīru tirdzniecību 5. pants).

            (7)  DE-BaFin, FR-AMF.

            (8)  Eiropas Parlamenta un Padomes 2003. gada 4. novembra Direktīva 2003/71/EK par prospektu, kurš jāpublicē, publiski piedāvājot vērtspapīrus vai atļaujot to tirdzniecību, ar ko groza Direktīvu 2001/34/EK (OV L 345, 31.12.2003., 64. lpp.).

            (9)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (OV L 299, 16.11.2007., 1. lpp.).


Komisijas 29.06.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8889 - Teva Pharmaceutical Industries / The Procter & Gamble Company) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


               11.10.2018

               LV

               Eiropas Savienības Oficiālais Vēstnesis

               C 369/162

      P8_TA(2017)0479
      Pieprasījums aizstāvēt Eleonora Forenza privilēģijas un imunitāti
      Eiropas Parlamenta 2017. gada 12. decembra lēmums par pieprasījumu aizstāvēt Eleonora Forenza privilēģijas un imunitāti (2017/2199(IMM))
      (2018/C 369/18)

         Eiropas Parlaments,

                  —

                  ņemot vērā Gabrielle Zimmer2017. gada 20. jūlija pieprasījumu, par kuru ir paziņots 2017. gada 11. septembra plenārsesijā un ar kuru tiek pieprasīts aizstāvēt Eleonora Forenza privilēģijas un imunitāti saistībā ar starpgadījumu, kurā viņa cieta no nelikumības, kad 2017. gada 8. jūlijā G20 valstu augstākā līmeņa tikšanās laikā Hamburgā notika protesta manifestācija,

                  —

                  pēc Eleonora Forenza uzklausīšanas saskaņā ar Reglamenta 9. panta 6. punktu,

                  —

                  ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

                  —

                  ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

                  —

                  ņemot vērā Reglamenta 5. panta 2. punktu un 7. pantu un 9. pantu,

                  —

                  ņemot vērā Juridiskās komitejas ziņojumu (A8-0398/2017),

                  A.

                  tā kā Eiropas Parlamenta deputāte un GUE/NGL priekšsēdētāja Gabriele Zimmer saskaņā ar Protokola Nr. 7 8. un 9. pantu pieprasīja aizstāvēt viņas politiskās grupas deputātes Eleonora Forenza parlamentāro imunitāti, ņemot vērā, ka viņa tika pārmeklēta un pēc tam viņu un grupu citu aktīvistu aizturēja Vācijas policija, kad viņi piedalījās protesta manifestācijā, kas tika rīkotas saistībā ar G20 valstu augstākā līmeņa sanāksmi Hamburgā 2017. gada 8. jūlijā; tā kā pārmeklēšana un aizturēšana notika pēc minētās manifestācijas, kad Forenza kundze un viņas grupa visi kopā devās ieturēt pusdienas;

                  B.

                  tā kā Parlamentam ir plaša rīcības brīvība attiecībā uz formulējumu, kādā tas vēlas ietērpt lēmumu, ko pieņem pēc tam, kad ir saņemta kāda deputāta iesniegta prasība aizstāvēt imunitāti (2);

                  C.

                  tā kā Protokola Nr. 7 par privilēģijām un imunitāti Eiropas Savienībā 8. un 9. pants ir savstarpēji izslēdzošs (3); tā kā šeit apspriežamā lieta neattiecas uz Eiropas Parlamenta deputāta pausto viedokli, bet gan uz uzvedību, kas it kā traucējot sabiedrisko kārtību (iespējama dalība nekārtībās); tā kā Protokola Nr. 7 9. panta piemērojamība ir pati par sevi saprotama;

                  D.

                  tā kā saskaņā ar Protokola Nr. 7 par privilēģijām un imunitāti Eiropas Savienībā 9. pantu Eiropas Parlamenta deputātiem savā valstī ir imunitāte, ko piešķir attiecīgās valsts parlamenta locekļiem un visās citās dalībvalstīs — imunitāte attiecībā uz aizturēšanu un tiesvedību; tā kā no Itālijas ievēlētā deputāte Forenza kundze atrodas Vācijā, uz viņu līdz ar to attiecas šis izņēmums;

                  E.

                  tā kā saskaņā ar pieprasījumu aizsargāt Forenza kundzes imunitāti viņa jau kopš savas pirmās saskares ar Vācijas policiju tai ir darījusi zināmu, ka ir Eiropas Parlamenta deputāte; tā kā viņa nekavējoties ir iesniegusi dokumentus, kas pierāda viņas statusu; tā kā viņai pat izdevās panākt Itālijas konsula Hamburgā un operācijas vadījušās policijas amatpersonas telefonsarunu;

                  F.

                  tā kā, neskatoties uz viņas kā Eiropas Parlamenta deputāta statusu, Vācijas policija tik un tā attiecībā uz viņu veica īpaši vērienīgu fizisku pārmeklēšanu, lai pēc tam viņu aizturētu uz vairāk kā četrām stundām;

                  G.

                  tā kā Vācijas policija, ņemot vērā visu iepriekš notikušo, apzinājās to, ka tā aiztur Eiropas Parlamenta deputāti; tā kā šāda situācija ir vērtējama kā Protokola Nr. 7 par privilēģijām un imunitāti Eiropas Savienībā pārkāpumu, jo īpaši tā 9. panta pirmās daļas b) apakšpunkta pārkāpumu;

                  H.

                  tā kā, ņemot vērā lietas apstākļus, ir acīmredzami, ka Forenza kundze noziedzīga nodarījuma izdarīšanas vietā un brīdī aizturēta nav, kas nozīmē to, ka Protokola Nr. 7 par privilēģijām un imunitāti Eiropas Savienībā 9. panta trešā daļa piemērojama nav un ka uz Forenza kundzes lietu pilnībā attiecas viņas imunitāte,

                  1.

                  nolemj aizstāvēt Eleonora Forenza privilēģijas un imunitāti;

                  2.

                  uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Vācijas Federatīvās Republikas Republikas kompetentajai iestādei un Eleonora Forenza.

         (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23.

         (2)  Iepriekš minētā Lieta T-42/06, Gollnisch/Parlaments, 101. punkts.

         (3)  Iepriekš minētās apvienotās lietas C-200/07 un C-201/07, Marra/De Gregorio un Clemente, 45. punkts.


               11.10.2018

               LV

               Eiropas Savienības Oficiālais Vēstnesis

               C 369/181

      P8_TA(2017)0489
      Iebildumu neizteikšana pret deleģēto aktu: regulatīvie tehniskie standarti par pienākumu veikt noteiktu atvasināto instrumentu tirdzniecību
      Eiropas Parlamenta lēmums par iebildumu neizteikšanu pret Komisijas 2017. gada 17. novembra deleģēto regulu, ar ko attiecībā uz regulatīvajiem tehniskajiem standartiem par pienākumu veikt noteiktu atvasināto instrumentu tirdzniecību papildina Eiropas Parlamenta un Padomes Regulu (ES) Nr. 600/2014 par finanšu instrumentu tirgiem (C(2017)07684 – 2017/2979(DEA))
      (2018/C 369/29)

         Eiropas Parlaments,

                  —

                  ņemot vērā Komisijas deleģēto regulu (C(2017)07684),

                  —

                  ņemot vērā Komisijas 2017. gada 29. novembra vēstuli, kurā tā lūdz paziņot, ka Parlaments neizteiks iebildumus pret deleģēto regulu,

                  —

                  ņemot vērā Ekonomikas un monetārās komitejas 2017. gada 4. decembra vēstuli Komiteju priekšsēdētāju konferences priekšsēdētājai,

                  —

                  ņemot vērā Līguma par Eiropas Savienības darbību 290. pantu,

                  —

                  ņemot vērā Eiropas Parlamenta un Padomes 2014. gada 15. maija Regulu (ES) Nr. 600/2014 par finanšu instrumentu tirgiem un ar ko groza Regulu (ES) Nr. 648/2012 (1) (FITR) un jo īpaši tās 32. panta 1. punktu un 50. panta 5. punktu,

                  —

                  ņemot vērā 10. panta 1. punktu un 13. pantu Eiropas Parlamenta un Padomes 2010. gada 24. novembra Regulā (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (2),

                  —

                  ņemot vērā regulatīvo tehnisko standartu projektu par FITR noteikto pienākumu veikt atvasināto instrumentu tirdzniecību, ko 2017. gada 28. septembrī iesniedza Eiropas Vērtspapīru un tirgu iestāde (EVTI) saskaņā ar FITR 32. panta 1. punktu,

                  —

                  ņemot vērā tam pievienoto EVTI 2017. gada 28. septembra vēstuli Komisijai par EVTI regulatīvo tehnisko standartu projektu par FITR noteikto pienākumu veikt atvasināto instrumentu tirdzniecību,

                  —

                  ņemot vērā Ekonomikas un monetārās komitejas ieteikumu lēmumam,

                  —

                  ņemot vērā Reglamenta 105. panta 6. punktu,

                  —

                  ņemot vērā to, ka netika izteikti iebildumi Reglamenta 105. panta 6. punkta trešajā un ceturtajā ievilkumā noteiktajā termiņā, kurš beidzās 2017. gada 12. decembrī,

                  A.

                  tā kā deleģētās regulas pielikumā ir izklāstītas to atvasināto instrumentu kategorijas, uz kuriem būtu jāattiecina FITR 28. pantā paredzētais tirdzniecības pienākums; tā kā atvasinātos instrumentus, uz kuriem attiecas šis tirdzniecības pienākums, drīkst tirgot vienīgi regulētā tirgū, daudzpusējās tirdzniecības sistēmā vai trešās valsts tirdzniecības vietā, ko Komisija atzinusi par līdzvērtīgu;

                  B.

                  tā kā EVTI 2017. gada 28. septembrī iesniedza Komisijai regulatīvo tehnisko standartu (RTS) projektu ar tam pievienotu vēstuli, lūdzot visas iesaistītās puses apņemties pēc iespējas saīsināt termiņu, lai nodrošinātu politiskā mērķa sasniegšanu, proti, pienākuma veikt tirdzniecību piemērošanu no 2018. gada 3. janvāra; tā kā EVTI turklāt norāda, ka pirms tirdzniecības pienākuma stāšanās spēkā vēl jāpabeidz nozīmīgs skaits līdzvērtības novērtējumu;

                  C.

                  tā kā Parlaments uzskata, ka Komisijas veikto grozījumu dēļ pieņemtie RTS nav tādi paši kā EVTI iesniegtais RTS projekts, un tā kā Parlaments uzskata, ka tam ir doti trīs mēneši iebildumu izteikšanai pret RTS (pārbaudes periods);

                  D.

                  tā kā deleģētā regula būtu jāpiemēro no 2018. gada 3. janvāra, t. i., dienas, kad sāk piemērot Direktīvu 2014/65/ES (FITD II) un FITR, un Parlamentam pieejamais trīs mēnešu pārbaudes periods nebūtu beidzies dienā, kad noteikumi par tirdzniecības pienākumu stājas spēkā;

                  E.

                  tā kā pienākums veikt atvasināto instrumentu tirdzniecību ir svarīgs to saistību elements, par kurām 2009. gadā vienojās G20 valstu vadītāji Pitsburgā;

                  F.

                  tā kā deleģētās regulas drīza publicēšana Oficiālajā Vēstnesī ļautu laikus veikt īstenošanu un sniegtu juridisko noteiktību attiecībā uz noteikumiem, kas piemērojami atvasināto instrumentu tirdzniecības pienākumam;

                  G.

                  tā kā Parlaments uzsver, cik svarīgi ir, lai Komisija pabeigtu darbu pie attiecīgajiem lēmumiem par līdzvērtību pirms tirdzniecības pienākuma stāšanās spēkā;

                  H.

                  tā kā Parlaments konstatē, ka RTS nav iekļauti konkrēti noteikumi par darījumu paketēm un ka Komisijai un EVTI, iespējams, vajadzēs sniegt papildu norādījumus par paketēm piemērojamo režīmu; tā kā Parlaments uzskata, ka šiem norādījumiem jāatbilst FITD II paredzētajiem noteikumiem par ātru risinājumu,

                  1.

                  paziņo, ka tas neizsaka iebildumus pret deleģēto regulu;

                  2.

                  uzdod priekšsēdētājam šo lēmumu nosūtīt Padomei un Komisijai.

         (1)  OV L 173, 12.6.2014., 84. lpp.

         (2)  OV L 331, 15.12.2010., 84. lpp.


title: Padomes Lēmums (KĀDP) 2018/1540 (2018. gada 15. oktobris), ar kuru groza Lēmumu (KĀDP) 2016/1693, ar ko paredz ierobežojošus pasākumus pret ISIL (Da'esh) un Al-Qaida un ar tām saistītām personām, grupām, uzņēmumiem un vienībām

text:
                  15.10.2018

                  LV

                  Eiropas Savienības Oficiālais Vēstnesis

                  LI 257/3

         PADOMES LĒMUMS (KĀDP) 2018/1540
         (2018. gada 15. oktobris),
         ar kuru groza Lēmumu (KĀDP) 2016/1693, ar ko paredz ierobežojošus pasākumus pret ISIL (Da'esh) un Al-Qaida un ar tām saistītām personām, grupām, uzņēmumiem un vienībām
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Padomes Lēmumu (KĀDP) 2016/1693 (2016. gada 20. septembris), ar ko paredz ierobežojošus pasākumus pret ISIL (Da'esh) un Al-Qaida un ar tām saistītām personām, grupām, uzņēmumiem un vienībām un ar ko atceļ Kopējo nostāju 2002/402/KĀDP (1),
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2016. gada 20. septembrī pieņēma Lēmumu (KĀDP) 2016/1693.

                     (2)

                     Lēmuma (KĀDP) 2016/1693 2. panta 2. punktā un 3. panta 3. un 4. punktā izklāstītos ierobežojošos pasākumus piemēro līdz 2018. gada 31. oktobrim. Pamatojoties uz minētā lēmuma pārskatīšanu, ierobežojošie pasākumi būtu jāpagarina līdz 2019. gada 31. oktobrim.

                     (3)

                     Viena persona būtu jāpievieno Lēmuma (KĀDP) 2016/1693 pielikumā izklāstītajā personu, grupu, uzņēmumu un vienību sarakstā.

                     (4)

                     Tādēļ būtu attiecīgi jāgroza Lēmums (KĀDP) 2016/1693,

               IR PIEŅĒMUSI ŠO LĒMUMU.

            1. pants
            Lēmuma (KĀDP) 2016/1693 6. panta 5. punktu aizstāj ar šādu:

                  “5.   Pasākumus, kas minēti 2. panta 2. punktā un 3. panta 3. un 4. punktā, piemēro līdz 2019. gada 31. oktobrim.”

            2. pants
            Lēmuma (KĀDP) 2016/1693 pielikumu groza tā, kā izklāstīts šā lēmuma pielikumā.

            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2018. gada 15. oktobrī

                  Padomes vārdā –

                  priekšsēdētāja

               F. MOGHERINI

            (1)  OV L 255, 21.9.2016., 25. lpp.

            PIELIKUMS
            Lēmuma (KĀDP) 2016/1693 pielikumā izklāstītajā sarakstā pievieno šādu personu:

                           “3.

                              Hocine BOUGUETOF; dzimšanas datums: 1959. gada 1. jūlijs; dzimšanas vieta: Tebessa (Alžīrija); valstspiederība: Alžīrijas.”


title: Padomes Lēmums (2018. gada 15. oktobris), ar ko ieceļ Darba ņēmēju pārvietošanās brīvības padomdevējas komitejas locekļus un locekļu aizstājējus no Portugāles

text:
                  18.10.2018

                  LV

                  Eiropas Savienības Oficiālais Vēstnesis

                  C 376/9

         PADOMES LĒMUMS
         (2018. gada 15. oktobris),
         ar ko ieceļ Darba ņēmēju pārvietošanās brīvības padomdevējas komitejas locekļus un locekļu aizstājējus no Portugāles
         (2018/C 376/04)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā (1) un jo īpaši tās 23. un 24. pantu,
         ņemot vērā kandidātu sarakstus, ko Padomei iesniegušas dalībvalstu valdības,
         tā kā:

                     (1)

                     Padome ar 2018. gada 28. septembra lēmumu (2) iecēla Darba ņēmēju pārvietošanās brīvības padomdevējas komitejas (“Komiteja”) locekļus un locekļu aizstājējus uz laikposmu no 2018. gada 25. septembra līdz 2020. gada 24. septembrim.

                     (2)

                     Portugāles valdība ir izvirzījusi kandidatūras, lai aizpildītu vairākas amata vietas,

               IR PIEŅĒMUSI ŠO LĒMUMU.

            1. pants
            Ar šo par Darba ņēmēju pārvietošanās brīvības padomdevējas komitejas locekļiem un locekļu aizstājējiem uz laikposmu līdz 2020. gada 24. septembrim ieceļ šādas personas:
            I.   VALDĪBU PĀRSTĀVJI

                        Valsts

                        Locekļi

                        Locekļu aizstājēji

                        Portugāle

                           Isabel VILELAS kundze

                           Helena BENTES kundze

                           Helena Cristina BARBOSA DOS SANTOS kundze

            2. pants
            Vēl neizraudzītos locekļus un locekļu aizstājējus Padome iecels vēlāk.

            3. pants
            Šis lēmums stājas spēkā tā pieņemšanas dienā.

            Luksemburgā, 2018. gada 15. oktobrī

                  Padomes vārdā –

                  priekšsēdētāja

               E. KÖSTINGER

            (1)  OV L 141, 27.5.2011., 1. lpp.

            (2)  Padomes Lēmums (2018. gada 28. septembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus (OV C 366, 10.10.2018., 3. lpp.).


title: Padomes Lēmums (ES) 2018/1578 (2018. gada 18. septembris) par Nolīguma par zinātnisko un tehnoloģisko sadarbību starp Eiropas Kopienu un Amerikas Savienoto Valstu valdību pagarināšanu

text:
                  22.10.2018

                  LV

                  Eiropas Savienības Oficiālais Vēstnesis

                  L 263/1

         PADOMES LĒMUMS (ES) 2018/1578
         (2018. gada 18. septembris)
         par Nolīguma par zinātnisko un tehnoloģisko sadarbību starp Eiropas Kopienu un Amerikas Savienoto Valstu valdību pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. punkta otrās daļas a) apakšpunkta v) punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:

                     (1)

                     Padome ar Lēmumu 98/591/EK (2) apstiprināja Nolīguma par zinātnisko un tehnoloģisko sadarbību starp Eiropas Kopienu un Amerikas Savienoto Valstu valdību (“nolīgums”) noslēgšanu. Nolīgums tika parakstīts Vašingtonā 1997. gada 5. decembrī un stājās spēkā 1998. gada 14. oktobrī.

                     (2)

                     Nolīguma 12. panta b) punktā ir paredzēts, ka nolīgums sākotnēji ir noslēgts uz pieciem gadiem un to vēlāk ar Pušu savstarpēju rakstisku vienošanos var pagarināt ar iespējamiem grozījumiem uz papildu piecu gadu periodu.

                     (3)

                     Ar Lēmumiem 2004/756/EK (3), 2009/306/EK (4) un 2014/240/ES (5) Padome secīgi apstiprināja nolīguma pagarināšanu vēl uz pieciem gadiem. Nolīgums ir spēkā līdz 2018. gada 14. oktobrim.

                     (4)

                     Komisijas dienestu veiktais novērtējums liecina, ka nolīgums ir svarīgs pamats Savienības un Amerikas Savienoto Valstu sadarbības veicināšanai kopīgās zinātnes un tehnoloģiju prioritārajās jomās, sniedzot abpusēju labumu. Tāpēc Savienības interesēs ir pagarināt nolīgumu vēl par pieciem gadiem.

                     (5)

                     Abas Puses ir apstiprinājušas nodomu pagarināt nolīgumu vēl uz pieciem gadiem, neveicot nekādus nolīguma grozījumus.

                     (6)

                     Nolīguma pagarināšana tāpēc būtu jāapstiprina Eiropas Savienības vārdā,

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināta Nolīguma par zinātnisko un tehnoloģisko sadarbību starp Eiropas Kopienu un Amerikas Savienoto Valstu valdību pagarināšana vēl uz pieciem gadiem.

            2. pants
            Padomes priekšsēdētājs Savienības vārdā sniedz Amerikas Savienoto Valstu valdībai paziņojumu par to, ka Savienība ir pabeigusi iekšējās procedūras, kas vajadzīgas nolīguma pagarināšanai saskaņā ar nolīguma 12. panta b) punktu.

            3. pants
            Šis lēmums stājas spēkā tā pieņemšanas dienā.

            Briselē, 2018. gada 18. septembrī

                  Padomes vārdā –

                  priekšsēdētājs

               G. BLÜMEL

            (1)  2018. gada 3. jūlija piekrišana (Oficiālajā Vēstnesī vēl nav publicēta).

            (2)  Padomes Lēmums 98/591/EK (1998. gada 13. oktobris) par Zinātniski tehniskās sadarbības nolīguma noslēgšanu starp Eiropas Kopienu un Amerikas Savienoto Valstu valdību (OV L 284, 22.10.1998., 35. lpp.).

            (3)  Padomes Lēmums 2004/756/EK (2004. gada 4. oktobris) par nolīguma slēgšanu, ar kuru atjauno Eiropas Kopienas un Amerikas Savienoto Valstu valdības nolīgumu par zinātnisko un tehnoloģisko sadarbību (OV L 335, 11.11.2004., 5. lpp.).

            (4)  Padomes Lēmums 2009/306/EK (2009. gada 30. marts), lai pagarinātu un grozītu Nolīgumu par zinātnisko un tehnisko sadarbību starp Eiropas Kopienu un Amerikas Savienoto Valstu valdību (OV L 90, 2.4.2009., 20. lpp.).

            (5)  Padomes Lēmums 2014/240/ES (2014. gada 14. aprīlis), lai pagarinātu Nolīgumu par zinātnisko un tehnoloģisko sadarbību starp Eiropas Kopienu un Amerikas Savienoto Valstu valdību (OV L 128, 30.4.2014., 43. lpp.).


title: Padomes Lēmums (ES) 2018/1599 (2018. gada 15. oktobris) par to, lai Eiropas Savienības vārdā parakstītu Brīvās tirdzniecības nolīgumu starp Eiropas Savienību un Singapūras Republiku

text:
                  25.10.2018

                  LV

                  Eiropas Savienības Oficiālais Vēstnesis

                  L 267/1

         PADOMES LĒMUMS (ES) 2018/1599
         (2018. gada 15. oktobris)
         par to, lai Eiropas Savienības vārdā parakstītu Brīvās tirdzniecības nolīgumu starp Eiropas Savienību un Singapūras Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. panta 4. punkta pirmo daļu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padome 2007. gada 23. aprīlī pilnvaroja Komisiju risināt sarunas par brīvās tirdzniecības nolīgumu (BTN) ar Dienvidaustrumāzijas valstu asociācijas (ASEAN) dalībvalstīm. Šis pilnvarojums ietvēra iespēju sākt divpusējas sarunas.

                     (2)

                     Padome 2009. gada 22. decembrī pilnvaroja Komisiju saskaņā ar esošajām sarunu norādēm risināt divpusējas BTN sarunas ar atsevišķām ASEAN dalībvalstīm, sākot ar Singapūru.

                     (3)

                     Sarunas par Brīvās tirdzniecības nolīgumu starp Eiropas Savienību un Singapūras Republiku (“nolīgums”) ir pabeigtas, un Savienības vārdā nolīgums būtu jāparaksta, ņemot vērā to procedūru izpildi, kas nepieciešamas tā noslēgšanai vēlāk,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Brīvās tirdzniecības nolīgumu starp Eiropas Savienību un Singapūras Republiku, ņemot vērā tā noslēgšanu (1).

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

            3. pants
            Šis lēmums stājas spēkā tā pieņemšanas dienā.

            Luksemburgā, 2018. gada 15. oktobrī

                  Padomes vārdā –

                  priekšsēdētāja

               E. KÖSTINGER

            (1)  Nolīguma teksts tiks publicēts kopā ar lēmumu par tā noslēgšanu.


title: Padomes Lēmums (ES) 2018/1601 (2018. gada 15. oktobris) par nostāju, kas Eiropas Savienības vārdā jāieņem Starptautiskās Jūrniecības organizācijā Jūras vides aizsardzības komitejas 73. sesijā un Kuģošanas drošības komitejas 100. sesijā par grozījumu pieņemšanu Starptautiskās konvencijas par kuģu izraisīta piesārņojuma novēršanu VI pielikuma 14. noteikumā un 2011. gada Starptautiskajā kodeksā par uzlabotu pārbaužu programmu beramkravu kuģu un naftas tankkuģu apsekojumu laikā

text:
                  25.10.2018

                  LV

                  Eiropas Savienības Oficiālais Vēstnesis

                  L 267/6

         PADOMES LĒMUMS (ES) 2018/1601
         (2018. gada 15. oktobris)
         par nostāju, kas Eiropas Savienības vārdā jāieņem Starptautiskās Jūrniecības organizācijā Jūras vides aizsardzības komitejas 73. sesijā un Kuģošanas drošības komitejas 100. sesijā par grozījumu pieņemšanu Starptautiskās konvencijas par kuģu izraisīta piesārņojuma novēršanu VI pielikuma 14. noteikumā un 2011. gada Starptautiskajā kodeksā par uzlabotu pārbaužu programmu beramkravu kuģu un naftas tankkuģu apsekojumu laikā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Savienības darbībai jūras transporta nozarē vajadzētu būt aizsargāt uz jūras vidi un uzlabot kuģošanas drošību.

                     (2)

                     Sagaidāms, ka Starptautiskās Jūrniecības organizācijas (“SJO”) Jūras vides aizsardzības komiteja (“MEPC”) 73. sesijā, kas notiks 2018. gada 22.–26. oktobrī (“MEPC 73”), pieņems Starptautiskās konvencijas par kuģu izraisīta piesārņojuma novēršanu VI pielikuma (“MARPOL VI pielikums”) 14. noteikuma grozījumus.

                     (3)

                     Sagaidāms, ka SJO Kuģošanas drošības komiteja (MSC) 100. sesijā (“MSC 100”), kas notiks 2018. gada 3.–7. decembrī, pieņems grozījumus 2011. gada Starptautiskajā kodeksā par uzlabotu pārbaužu programmu beramkravu kuģu un naftas tankkuģu apsekojumu laikā (“2011. gada ESP kodekss”).

                     (4)

                     Ir lietderīgi noteikt nostāju, kas Savienības vārdā jāieņem MEPC 73, jo MARPOL VI pielikuma 14. noteikuma grozījumi varēs būtiski ietekmēt Savienības tiesību saturu, proti, Eiropas Parlamenta un Padomes Direktīvu (ES) 2016/802 (1).

                     (5)

                     Ir lietderīgi noteikt nostāju, kas Savienības vārdā jāieņem MSC 100, jo 2011. gada ESP kodeksa grozījumi varēs būtiski ietekmēt Savienības tiesību saturu, proti, Eiropas Parlamenta un Padomes Regulu (ES) Nr. 530/2012 (2).

                     (6)

                        MARPOL VI pielikuma 14. noteikuma grozījumiem par aizliegumu pārvadāt prasībām neatbilstīgu sadedzināšanai paredzētu degvieleļļu, ko izmanto piedziņas vai darbību nodrošināšanai uz kuģa, būtu jānodrošina, ka stingri tiek izpildīts degvieleļļas standarts, kas noteikts MARPOL VI pielikuma 14.1.3. noteikumā, kurš stāsies spēkā 2020. gada 1. janvārī.

                     (7)

                     2011. gada ESP kodeksa grozījumos būtu jāietver redakcionālas kodeksa izmaiņas, identificējot visas obligātās prasības un uzlabojot tabulas un veidlapas, kā arī apvienojot minētās redakcionālās izmaiņas ar jaunām būtiskām prasībām, lai ņemtu vērā nesen veiktos atjauninājumus Starptautiskās klasificēšanas sabiedrību apvienības vienoto prasību Z10. sērijā.

                     (8)

                     Ciktāl MARPOL VI pielikuma 14. noteikuma grozījumi un grozījumi 2011. gada ESP kodeksā var ietekmēt Direktīvas (ES) 2016/802 un Regulas (ES) Nr. 530/2012 noteikumus, minētie grozījumi ietilpst Savienības ekskluzīvā kompetencē.

                     (9)

                     Savienība nav ne SJO locekle, ne attiecīgo konvenciju un kodeksu līgumslēdzēja puse. Tādēļ Padomei būtu jāpilnvaro dalībvalstis paust Savienības nostāju un dot savu piekrišanu uzņemties saistības, kas izriet no minētajiem grozījumiem, ciktāl minētie grozījumi ietilpst Savienības ekskluzīvā kompetencē,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem SJO Jūras vides aizsardzības komitejas 73. sesijā, ir piekrist, ka tiek pieņemti Starptautiskās konvencijas par kuģu izraisīta piesārņojuma novēršanu VI pielikuma 14. noteikuma grozījumi, kā izklāstīts SJO dokumentā MEPC 73/3.

            2. pants
            Nostāja, kas Savienības vārdā jāieņem SJO Kuģošanas drošības komitejas 100. sesijā, ir piekrist, ka tiek pieņemti tie grozījumi 2011. gada Starptautiskajā kodeksā par uzlabotu pārbaužu programmu beramkravu kuģu un naftas tankkuģu apsekojumu laikā, kā izklāstīts SJO dokumenta MSC 99/22/Add.1 2. pielikumā.

            3. pants

               1.   Šā lēmuma 1. pantā izklāstīto nostāju, kas ir jāieņem Savienības vārdā, pauž dalībvalstis, kuras visas ir SJO locekles, kopīgi rīkojoties Savienības interesēs.

               2.   Šā lēmuma 2. pantā izklāstīto nostāju, kas ir jāieņem Savienības vārdā, pauž dalībvalstis, kuras visas ir SJO locekles, kopīgi rīkojoties Savienības interesēs.

               3.   Par nelielām izmaiņām 1. un 2. pantā minētajās nostājās var vienoties bez turpmāka Padomes lēmuma.

            4. pants
            Ar šo dalībvalstis tiek pilnvarotas Savienības interesēs dot savu piekrišanu uzņemties saistības, kas izriet no 1. un 2. pantā minētajiem grozījumiem, ciktāl minētie grozījumi ietilpst Savienības ekskluzīvajā kompetencē.

            5. pants
            Šis lēmums stājas spēkā tā pieņemšanas dienā.

            Luksemburgā, 2018. gada 15. oktobrī

                  Padomes vārdā –

                  priekšsēdētāja

               E. KÖSTINGER

            (1)  Eiropas Parlamenta un Padomes Direktīva (ES) 2016/802 (2016. gada 11. maijs), ar ko paredz sēra satura samazināšanu konkrētiem šķidrā kurināmā veidiem (OV L 132, 21.5.2016., 58. lpp.).

            (2)  Eiropas Parlamenta un Padomes Regula (ES) Nr. 530/2012 (2012. gada 13. jūnijs), ar ko paredz paātrināti pakāpeniski ieviest prasību par dubultkorpusu vai līdzvērtīgu konstrukciju attiecībā uz vienkorpusa naftas tankkuģiem (OV L 172, 30.6.2012., 3. lpp.).


title: Padomes Lēmums (ES) 2018/1600 (2018. gada 28. septembris) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā attiecībā uz Eiropas Savienības Aģentūru lielapjoma IT sistēmu darbības pārvaldībai brīvības, drošības un tiesiskuma telpā (eu-LISA)

text:
                  25.10.2018

                  LV

                  Eiropas Savienības Oficiālais Vēstnesis

                  L 267/3

         PADOMES LĒMUMS (ES) 2018/1600
         (2018. gada 28. septembris)
         par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā attiecībā uz Eiropas Savienības Aģentūru lielapjoma IT sistēmu darbības pārvaldībai brīvības, drošības un tiesiskuma telpā (eu-LISA)
         EIROPAS SAVIENĪBAS PADOME,
         ņemot vērā 4. pantu Līgumam par Eiropas Savienību un Līgumam par Eiropas Savienības darbību pievienotajā Protokolā Nr. 19 par Šengenas acquis, kas iekļauts Eiropas Savienības sistēmā,
         ņemot vērā 2018. gada 19. jūlija vēstulē Padomes priekšsēdētājam izteikto Lielbritānijas un Ziemeļīrijas Apvienotās Karalistes valdības lūgumu piedalīties dažu Šengenas acquis noteikumu īstenošanā, kā izklāstīts minētajā vēstulē,
         tā kā:

                     (1)

                     Padome ar Lēmumu 2000/365/EK (1) atļāva Lielbritānijas un Ziemeļīrijas Apvienotajai Karalistei (“Apvienotā Karaliste”) piedalīties dažu Šengenas acquis noteikumu īstenošanā saskaņā ar minētajā lēmumā izklāstītajiem nosacījumiem.

                     (2)

                     Ar Eiropas Parlamenta un Padomes Regulu (ES) Nr. 1077/2011 (2) izveidoja Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (“Aģentūra”), kuru parasti dēvē eu-LISA, lai brīvības, drošības un tiesiskuma telpā nodrošinātu otrās paaudzes Šengenas Informācijas sistēmas (SIS II), Vīzu informācijas sistēmas (VIS) un Eurodac darbības pārvaldību, kā arī konkrētu sakaru infrastruktūras aspektu darbības pārvaldību un potenciāli arī citu lielapjoma IT sistēmu darbības pārvaldību, balstoties uz atsevišķiem Savienības tiesību aktiem, kuru pamatā ir LESD 67. līdz 89. pants.

                     (3)

                     Padome ar Lēmumu 2010/779/ES (3) atļāva Apvienotajai Karalistei piedalīties Regulā (ES) 1077/2011, ciktāl tā attiecas uz VIS darbības pārvaldību un SIS II to daļu darbības pārvaldību, kurās Apvienotā Karaliste nepiedalās.

                     (4)

                     Eiropas Komisija 2017. gada 29. jūnijā iesniedza priekšlikumu Eiropas Parlamenta un Padomes Regulai par Eiropas Savienības Aģentūru lielapjoma IT sistēmu darbības pārvaldībai brīvības, drošības un tiesiskuma telpā (eu-LISA) un ar ko groza Regulu (EK) Nr. 1987/2006 un Padomes Lēmumu 2007/533/TI un atceļ Regulu (ES) Nr. 1077/2011 (“ierosinātā regula”).

                     (5)

                     Saskaņā ar ierosināto regulu Aģentūru aizstās un tās darbību turpinās Eiropas Savienības Aģentūra lielapjoma IT sistēmu darbības pārvaldībai brīvības, drošības un tiesiskuma telpā (eu-LISA) (“ierosinātā Aģentūra”), kas būs Aģentūras tiesību pārņēmēja. Ierosinātajai Aģentūrai kļūs atbildīga, kā tas ir Aģentūras gadījumā, par SIS II, VIS un Eurodac darbības pārvaldību. Ierosinātā Aģentūra būs atbildīga arī par ieceļošanas/izceļošanas sistēmas (IIS), DubliNet un Eiropas ceļošanas informācijas un atļauju sistēmas (ETIAS) sagatavošanu, izstrādi vai darbības pārvaldību, un tā varētu kļūt atbildīga par citu lielapjoma IT sistēmu sagatavošanu, izstrādi un darbības pārvaldību brīvības, drošības un tiesiskuma telpā, ja tas paredzēts attiecīgos Savienības tiesību aktos, kuru pamatā ir LESD 67. līdz 89. pants.

                     (6)

                        SIS II ir daļa no Šengenas acquis. Eiropas Parlamenta un Padomes Regula (EK) Nr. 1987/2006 (4) un Padomes Lēmums 2007/533/TI (5) reglamentē SIS II izveidi, darbību un izmantošanu. Tomēr Apvienotā Karaliste piedalījās tikai Lēmuma 2007/533/TI pieņemšanā, ar ko pilnveido Šengenas acquis noteikumus, kuri minēti Lēmuma 2000/365/EK 1. panta a) punkta ii) apakšpunktā.

                     (7)

                     Arī VIS ir daļa no Šengenas acquis. Apvienotā Karaliste nepiedalījās Padomes Lēmuma 2004/512/EK (6), Eiropas Parlamenta un Padomes Regulas (EK) Nr. 767/2008 (7) un Padomes Lēmuma 2008/633/TI (8) pieņemšanā, kas reglamentē VIS izveidi, darbību vai izmantošanu, un tie nav tai saistoši.

                     (8)

                        Eurodac nav daļa no Šengenas acquis. Apvienotā Karaliste ir piedalījusies Eiropas Parlamenta un Padomes Lēmuma (ES) Nr. 603/2013 (9) pieņemšanā, kas reglamentē Eurodac izveidi, darbību un izmantošanu, un tas ir tai saistošs.

                     (9)

                     IIS ir daļa no Šengenas acquis. Apvienotā Karaliste nepiedalījās Eiropas Parlamenta un Padomes Regulas (ES) 2017/2226 (10) pieņemšanā, kas reglamentē IIS izveidi, darbību un izmantošanu, un tā nav tai saistoša.

                     (10)

                     Arī ETIAS ir daļa no Šengenas acquis. Apvienotā Karaliste nepiedalījās Eiropas Parlamenta un Padomes Regulas (ES) 2018/1240 (11) pieņemšanā, kas reglamentē ETIAS izveidi, darbību un izmantošanu, un tā nav tai saistoša.

                     (11)

                        DubliNet nav daļa no Šengenas acquis. Apvienotajai Karalistei ir saistoša Komisijas Regula (EK) Nr. 1560/2003 (12), ar ko izveido DubliNet – atsevišķu drošu elektroniskās datu pārraides kanālu.

                     (12)

                     Ievērojot tās dalību Eurodac, DubliNet un tās daļējo dalību SIS II, Apvienotajai Karalistei ir tiesības piedalīties ierosinātās Aģentūras darbībā, ciktāl tā būs atbildīga par SIS II darbības pārvaldību, kā reglamentēts Lēmumā 2007/533/TI, un par Eurodac un DubliNet darbības pārvaldību, kā tas ir Aģentūras gadījumā.

                     (13)

                     Ierosinātajai Aģentūrai, kā tas ir Aģentūras gadījumā, vajadzētu būt vienam tiesību subjektam, ko raksturo vienota organizatoriskā un finansiālā struktūra. Šajā nolūkā ierosinātā Aģentūra būtu jāizveido ar vienotu leģislatīvo instrumentu, par kuru Padomē būtu jābalso kopumā. Turklāt pēc ierosinātās regulas pieņemšanas tai būtu jākļūst kopumā piemērojamai tajās dalībvalstīs, kurām tā būs saistoša. Tas Apvienotajai Karalistei izslēdz daļējas piemērošanas iespēju.

                     (14)

                     Lai nodrošinātu atbilstību Līgumiem un piemērojamajiem protokoliem un vienlaikus saglabātu ierosinātās regulas vienotību un saskaņotību, Apvienotā Karaliste ir lūgusi dalību ierosinātajā regulā saskaņā ar protokola Nr. 19 4. pantu, ciktāl tās noteikumi attiecas uz Aģentūras atbildību par SIS II darbības pārvaldību, kā noteikts Regulā (EK) Nr. 1987/2006, un par VIS, IIS un ETIAS darbības pārvaldību.

                     (15)

                     Padome atzīst Apvienotās Karalistes tiesības saskaņā ar Šengenas protokola Nr. 19 4. pantu lūgt dalību ierosinātajā regulā, ciktāl Apvienotā Karaliste nepiedalīsies ierosinātajā regulā citu iemeslu dēļ.

                     (16)

                     Apvienotās Karalistes dalība ierosinātajā regulā neskartu to, ka Apvienotā Karaliste pašlaik nepiedalās un nevar piedalīties to Šengenas acquis noteikumu īstenošanā, kuri attiecas uz trešo valstu valstspiederīgo brīvu pārvietošanos, vīzu politiku un kārtību, kādā personas šķērso dalībvalstu ārējās robežas. Tas pamatotu to, ka ierosinātajā regulā tiek iekļauti īpaši noteikumi, kas atspoguļo Apvienotās Karalistes īpašo situāciju, jo īpaši attiecībā uz ierobežotajām balsstiesībām Aģentūras valdē.

                     (17)

                     Jauktā komiteja, kas izveidota saskaņā ar 3. pantu Nolīgumā, ko Eiropas Savienības Padome un Islandes Republika un Norvēģijas Karaliste noslēgušas par šo valstu asociēšanu Šengenas acquis īstenošanā, piemērošanā un pilnveidošanā (13), saskaņā ar minētā nolīguma 5. pantu ir informēta par šā lēmuma sagatavošanu.

                     (18)

                     Jauktā komiteja, kas izveidota saskaņā ar 3. pantu Nolīgumā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (14), saskaņā ar minētā nolīguma 5. pantu ir informēta par šā lēmuma sagatavošanu,

               IR PIEŅĒMUSI ŠO LĒMUMU.

            1. pants
            Pēc Lēmumiem 2000/365/EK un 2010/779/ES Lielbritānijas un Ziemeļīrijas Apvienotā Karaliste piedalās Eiropas Parlamenta un Padomes Regulā, ar ko izveido Eiropas Savienības Aģentūru lielapjoma IT sistēmu darbības pārvaldībai brīvības, drošības un tiesiskuma telpā (eu-LISA) un ar ko groza Regulu (EK) Nr. 1987/2006 un Padomes Lēmumu 2007/533/TI un atceļ Regulu (ES) Nr. 1077/2011, ciktāl tā attiecas uz VIS darbības pārvaldību, SIS II to daļu darbības pārvaldību, kurās Apvienotā Karaliste nepiedalās, un IIS un ETIAS darbības pārvaldību.

            2. pants
            Šis lēmums stājas spēkā tā pieņemšanas dienā.

            Briselē, 2018. gada 28. septembrī

                  Padomes vārdā –

                  priekšsēdētāja

               M. SCHRAMBÖCK

            (1)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

            (2)  Eiropas Parlamenta un Padomes Regula (ES) Nr. 1077/2011 (2011. gada 25. oktobris), ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (OV L 286, 1.11.2011., 1. lpp.).

            (3)  Padomes Lēmums 2010/779/ES (2010. gada 14. decembris) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā attiecībā uz Eiropas aģentūras izveidi lielapjoma IT sistēmu darbības pārvaldībai brīvības, drošības un tiesiskuma telpā (OV L 333, 17.12.2010., 58. lpp.).

            (4)  Eiropas Parlamenta un Padomes Regula (EK) Nr. 1987/2006 (2006. gada 20. decembris) par otrās paaudzes Šengenas Informācijas sistēmas (SIS II) izveidi, darbību un izmantošanu (OV L 381, 28.12.2006., 4. lpp.).

            (5)  Padomes Lēmums 2007/533/TI (2007. gada 12. jūnijs) par otrās paaudzes Šengenas Informācijas sistēmas (SIS II) izveidi, darbību un izmantošanu (OV L 205, 7.8.2007., 63. lpp.).

            (6)  Padomes Lēmums 2004/512/EK (2004. gada 8. jūnijs), ar ko izveido Vīzu informācijas sistēmu (VIS) (OV L 213, 15.6.2004., 5. lpp.).

            (7)  Eiropas Parlamenta un Padomes Regula (EK) Nr. 767/2008 (2008. gada 9. jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS Regula) (OV L 218, 13.8.2008., 60. lpp.).

            (8)  Padomes Lēmums 2008/633/TI (2008. gada 23. jūnijs) par izraudzīto dalībvalstu iestāžu un Eiropola piekļuvi Vīzu informācijas sistēmai (VIS) konsultāciju nolūkos, lai novērstu, atklātu un izmeklētu teroristu nodarījumus un citus smagus noziedzīgus nodarījumus (OV L 218, 13.8.2008., 129. lpp.).

            (9)  Eiropas Parlamenta un Padomes Regula (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (OV L 180, 29.6.2013., 1. lpp.).

            (10)  Eiropas Parlamenta un Padomes Regula (ES) 2017/2226 (2017. gada 30. novembris), ar ko izveido ieceļošanas/izceļošanas sistēmu (IIS), lai reģistrētu to trešo valstu valstspiederīgo ieceļošanas un izceļošanas datus un ieceļošanas atteikumu datus, kuri šķērso dalībvalstu ārējās robežas, un ar ko paredz nosacījumus piekļuvei IIS tiesībaizsardzības nolūkos, un ar ko groza Konvenciju, ar ko īsteno Šengenas nolīgumu, un Regulas (EK) Nr. 767/2008 un (ES) Nr. 1077/2011 (OV L 327, 9.12.2017., 20. lpp.).

            (11)  Eiropas Parlamenta un Padomes Regula (ES) 2018/1240 (2018. gada 12. septembris), ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (OV L 236, 19.9.2018., 1. lpp.).

            (12)  Komisijas Regula (EK) Nr. 1560/2003 (2003. gada 2. septembris), ar kuru paredz sīki izstrādātus noteikumus, lai piemērotu Padomes Regulu (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 222, 5.9.2003., 3. lpp.).

            (13)  OV L 176, 10.7.1999., 36. lpp.

            (14)  OV L 53, 27.2.2008., 52. lpp.


Komisijas 04.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9171 - Covanta Holding Corporation / Green Investment Group Limited / Brockwell Energy Limited / Earls Gate Energy Centre Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 04.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9133 - MET Renewables AG / AKCIONARSKO DRUŠTVO ZA HOTELIJERSTVO I TURIZAM O ZONE AD BEOGRAD / NIS Energowind) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 05.09.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9010 - JAB Holding Company S.à r.l. / Pret (Europe) Limited) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2018. gada 11. decembris), ar ko pieņem Padomes nostāju par otro Eiropas Savienības 2019. finanšu gada budžeta projektu

text:
                  14.12.2018

                  LV

                  Eiropas Savienības Oficiālais Vēstnesis

                  C 451/2

         PADOMES LĒMUMS
         (2018. gada 11. decembris),
         ar ko pieņem Padomes nostāju par otro Eiropas Savienības 2019. finanšu gada budžeta projektu
         (2018/C 451/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. panta 3. punktu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         tā kā:

                     (1)

                     Komisija 2018. gada 30. novembrī iesniedza priekšlikumu par otro Eiropas Savienības 2019. finanšu gada budžeta projektu (1).

                     (2)

                     Padome izskatīja Komisijas priekšlikumu, lai ieņemtu nostāju, kas attiecībā uz ieņēmumiem atbilstu Padomes Lēmumam 2014/335/EK, Euratom (2014. gada 26. maijs) par Eiropas Savienības pašu resursu sistēmu (2) un attiecībā uz izdevumiem atbilstu Padomes Regulai (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (3).

                     (3)

                     Ņemot vērā, ka Padomes nostāja par otro budžeta projektu ir jāpieņem pēc iespējas drīz, lai budžetu varētu pieņemt galīgajā redakcijā pirms 2019. finanšu gada sākuma, tādējādi nodrošinot Savienības darbības nepārtrauktību, ir pamatoti saskaņā ar Padomes reglamenta 3. panta 3. punktu samazināt astoņu nedēļu termiņu attiecībā uz informāciju valstu parlamentiem, kā arī desmit dienu termiņu, kas paredzēts jautājuma iekļaušanai Padomes pagaidu darba kārtībā, kā noteikts 1. protokola 4. pantā,

               IR PIEŅĒMUSI ŠO LĒMUMU.

            Vienīgais pants
            Padome 2018. gada 11. decembrī pieņēma Padomes nostāju par otro Eiropas Savienības 2019. finanšu gada vispārējā budžeta projektu.
            Visu tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/.

            Briselē, 2018. gada 11. decembrī

                  Padomes vārdā –

                  priekšsēdētājs

               G. BLÜMEL

            (1)  COM(2018) 900 final.

            (2)  OV L 168, 7.6.2014., 105. lpp.

            (3)  OV L 347, 20.12.2013., 884. lpp.